കേരളത്തിലെ ഭിന്നതകള് തെരഞ്ഞെടുപ്പിനെ ബാധിച്ചു, നടപടി വേണമെന്ന് സിപിഐഎം Latest കേരളത്തിലെ ഭിന്നതകള് നിയമസഭാ തെരെഞ്ഞെടുപ്പിനെ ബാധിച്ചതായി സിപിഐഎം. തെരെഞ്ഞെടുപ്പ് ഭിന്നതയില് കടുത്ത നടപടി വേണമെന്ന് സിപിഐഎം കേന്ദ്രകമ്മറ്റി. കഴിഞ്ഞ നിയമസഭ തെരഞ്ഞെടുപ്പ് അവലോകനം ചെയ്ത് കൊണ്ട് സംസ്ഥാന കമ്മറ്റി സമര്പ്പിച്ച റിപ്പോര്ട്ടിന്റെ അടിസ്ഥാനത്തില് കേന്ദ്ര കമ്മിറ്റിയില് നടന്ന ചര്ച്ചകള് അടിസ്ഥാനപ്പെടുത്തിയാണ് തെരഞ്ഞെടുപ്പ് അവലോകന റിപ്പോര്ട്ട് കേന്ദ്ര കമ്മിറ്റി തയാറാക്കിയിരിക്കുന്നത്. കേരളത്തെ സംബന്ധിച്ച് നിര്ണ്ണായകമാകുന്നത് കേരളത്തിലെ വിജയം ചരിത്രപരമെന്ന് തെരഞ്ഞെടുപ്പ് കമ്മിറ്റി വിശേഷിപ്പിക്കുമ്ബോഴും കേരളത്തില് കഴിഞ്ഞ തെരഞ്ഞെടുപ്പില് ഭിന്നതകള് ഉണ്ടായിരുന്നു. അത് തെരഞ്ഞെടുപ്പ് പ്രചരണത്തെ ബാധിച്ചു. ഈകാര്യത്തില് കടുത്ത നടപടികള് വേണമെന്നും പാര്ട്ടി ശുപാര്ശ ചെയ്യുന്നുണ്ട്. സ്ഥാനാര്ഥി നിര്ണ്ണയവുമായി ബന്ധപ്പെട്ട് രണ്ട് മണ്ഡലങ്ങളില് തെറ്റായ പ്രവണതയുണ്ടായി.സ്ഥാനാര്ഥി നിര്ണ്ണയത്തിന് എതിരായ എതിര്പ്പ് പാര്ട്ടിക്കുള്ളിലെ രോക്ഷം, കൂടാതെ പാര്ലമെന്ററി മോഹങ്ങള് തടയണം. ക്രൈസ്തവ വിഭാഗത്തില് നിന്ന് കൂടുതല് പേരെ പാര്ട്ടിയില് എത്തിക്കണം. ബിജെപി രണ്ടാമത്തെത്തിയ 9 മണ്ഡലങ്ങളില് പ്രത്യേക ശ്രദ്ധ വേണമെന്നും സിപിഐഎം കേന്ദ്ര കമ്മിറ്റി. കേന്ദ്ര കമ്മിറ്റിയുടെ തെരെഞ്ഞെടുപ്പ് അവലോകന യോഗത്തിലാണ് പരാമര്ശം. ദേശിയ തലത്തില് തൃണമൂല് കോണ്ഗ്രസിനൊപ്പം ചേര്ന്ന് പ്രവര്ത്തിക്കാന് തയാറെന്ന് സിതാറാം യെച്ചൂരി. കോണ്ഗ്രസിനോട് സ്വീകരിച്ച അതെ നയം മമത ബാനര്ജിയോടുമെന്ന് സീതാറാം യെച്ചൂരി. ഈ മാസം 20 ന് സോണിയ ഗാന്ധി വിളിച്ച യോഗത്തില് മമത ബാനര്ജിക്കൊപ്പം സീതാറാം യെച്ചൂരിയും പങ്കെടുക്കും. English Summary : cpim central core committee